paragraph_text: Prvi puta se spominje 1075. pod imenom Zounok. Na području Szolnoka pronađeni su brojni prapovijesni ostaci koji svjedoče o njegovoj ranoj naseljenosti. Tijekom većeg dijela mađarske povijesti, izuzev razdoblja otomanskih osvajanja početkom novog vijeka, Szolnok je bio dio mađarske države. Grad je doživio teška saveznička razaranja u Drugom svjetskom ratu, od kojih se oporavljao desetljećima.